מועדון ווינX: הקסם חוזר

מועדון ווינX: הקסם חוזר (באיטלקית: Winx Club: The Magic Is Back) היא סדרת טלוויזיה איטלקית בהנפשה ממוחשבת, מסוגת פנטזיה והרפתקאות, אשר פותחה, נוצרה ובוימה על ידי איג'יניו סטראפי והופקה על ידי Rainbow S.p.A בשיתוף Rai Kids. הפקה זו משמשת כאתחול לסדרת הטלוויזיה "מועדון ווינX", אשר שודרה בין השנים 2004–2019 וכללה 208 פרקים באורך 22 דקות שהתפרסו על שמונה עונות.

האתחול הופץ במדינות נבחרות דרך שירות הסטרימינג נטפליקס, כאשר החלק הראשון שלו עלה ב-2 באוקטובר 2025 והשני צפוי לעלות באביב 2026. במקביל להפצה דרך השירות, האתחול שודר גם ברשתות שידור מקומיות. לאתחול הופקו 26 פרקים באורך 22 דקות, כאשר עונה שנייה שלו נמצאת בפיתוח. בהשראת האתחול יש תוכנית רישוי שכוללת מוצרים שונים.

 תקציר העלילה 
ביום הולדתה ה-16, בלום, נערה רגילה מכדור הארץ, גילתה שיש לה כוחות קסומים. לאחר שהיא פגשה בפארק בגרדניה, עיר מגוריה, את הפיות סטלה ופלורה, היא נרשמה לבית ספר אלפיה, המיועד לפיות ולמכשפות. השלוש, יחד עם הפיות טקנה, מוזה ואיישה, הקימו את מועדון ווינX. יחד הבנות עוברות שלל הרפתקאות, לומדות לשלוט בכוחות שלהן, נלחמות נגד האופל ולומדות על העבר של בלום. 

 דמויות ומדבבים 
הדיבוב האנגלי בוים על ידי טום ויילנד באולפן 3Beep. הדיבוב האיטלקי בוים על ידי אלסיו פליצ'לה באולפן SAMPLE.
שם הדמותמדבב/ת באנגליתמדבב/ת באיטלקיתתיאור הדמותבלוםקייט בריסטוללטיזיאה צ'יאמפההפיה של להבת הדרקון. מנהיגה אמיצה.סטלהקורטני שואופרלה ליברטוריפיית השמש והירח. פאשניסטה נהדרת.פלורהסוניה ויקטוריה וורנראילריאה לטיניפיית הטבע. מתוקה ואכפתית.איישהזורי וושינגטוןלאורה לנט'יפיית הגלים. אתלטית חסרת פחד.מוזהג'ני צ'אןגמאה דונטיפיית המוזיקה. מגניבה ויצירתית.טקנהשרה פיי בירדדומיטילה ד'אמיקופיית הטכנולוגיה. חכמה.דארסיפדריקה דה בורטולימכשפת החושך והאשליות. מניפולטיבית שאוהבת לשחק עם מוחות.אייסיקאט פרוטאנוטטיאנה דסימכשפה בעלת כוחות קרח. המנהיגה של הטריקס.סטורמיקרוליין ספינולהולריה וידאלימכשפת הסערות. חמומת מוח.סקאיאלן ווינטראלסנדרו קוורטהמומחה. הנסיך של ארקליון. בן זוגה לשעבר של דיאספרו.ברנדוןניקולס קורדהג'אנלוקה קריסאפימומחה. מאוהב בסטלה.ריבןג'יימס בראון ג'וניורמירקו מזנטימומחה. מאוהב במוזה. גס רוח.טימיבארט לדיסטפנו ברוקולטימומחה. בעל מיומנויות בטכנולוגיה ומחשוב.רוביןאריקה לורנצטיאריאנה קרביוטומומחית. העוזרת של פרגונדה.מיצידנה ביקסלרנערה מגרדניה שלמדה יחד עם בלום בבית ספר.דפניקוני ביסמוטהנסיכה של דומינו. "נערת רוח" שעוזרת לבלום.דמיאןג'יימי מקגוניגללוקה אפאטיטימכשף. בעל כוחות להבת הדרקון. אחיה התאום של בלום.ואקסיוסמארק תומפסוןאנדראה לאבגינוהאנטגוניסט הראשי. היה עוזרו של המלך אוריטל עד שבגד בו.המלך רדיוסיפורסם בהמשךהמלך של סולריה ואביה של סטלה.פרגונדהאבי הורטוןג'יו ג'יו רפטונימנהלת בית ספר אלפיה. רגועה וחכמה.גריפיןשריל קולינסאנטונלה ג'אנינימנהלת בית ספר אלפיה. עד שנהרס, ניהלה את מגדל הענן.וויזגיזאוליבר ויימןסטפנו אונופריפרופסור שמלמד שינוי צורה בבית ספר אלפיה.פלדיוםיפורסם בהמשךפרופסור שאחראי על חדר הסימולציה בבית ספר אלפיה.גריזלדהאריקה שרודרמוניקה וולקנוהסגנית של המנהלת פרגונדה.ברבטאהיפורסם בהמשךספרנית של הספרייה שנמצאת בבית ספר אלפיה.המלכה מריוןדניאלה אברוצשההמלכה של דומינו ואמא של דפני.המלכה ניאובהיפורסם בהמשךהמלכה של אנדרוס ואמא של איישה.המלך אוריטליפורסם בהמשךיפורסם בהמשךהמלך של דומינו ואבא של דפני. מייסד מסדר האור.מייקטום ויילנדרוברטו צ'רטומהאביה של בלום. כבאי.וונסהיפורסם בהמשךברברה דה בורטוליאמא של בלום.דיאספרובריטני לאודהקטיה סורנטינובת זוגו לשעבר של סקאי. שחצנית ואובססיבית.המלך טרדוריפורסם בהמשךפסקואלה אנסלמוהמלך של אנדרוס ואבא של איישה.הו-בויפורסם בהמשךיפורסם בהמשךאביה של מוזה. בעל חובות כלכליים.

 פרקים 
מספר הפרק בסדרהשם הפרק באנגליתשם הפרק באיטלקיתתסריטתאריך שידור בנטפליקס1A New Fairy in AlfeaUna nuova fata ad Alfeaריץ' בארנס2 באוקטובר 20252?Which Fairy is Witch?Fata o Stregaננסי כהן, שון מולינו3Winx v TrixWinx contro Trixננסי כהן4A Trick by the TrixIl piano delle Trixננסי כהן, שון מולינו5The Shopping TripGiornata di shopping6Into the WoodsNel boscoשון מולינו7Dark BloomIl lato oscuro di Bloomיוג'ין סון8Rock and Roll FairiesLe fate Rock 'n' Rollריץ' בארנס9The Simulation RoomLa Camera delle Simulazioni10Stella's New CrushIl nuovo amore di Stellaדניאלה וולף, שון מולינו11A New EnemyUn nuovo nemicoשון מולינו12Lightrock FortressLa Fortezza di Roccaluceננסי כהן, שון מולינו13The Power of the Dragon FlameIl potere della Fiamma del Drago

 הפקה 
 פיתוח 
|ממוזער|שמאל|200px|איג'יניו סטראפי, מפתח, יוצר ובמאי האתחול
"מועדון ווינX" היא סדרת טלוויזיה מונפשת ששודרה בין השנים 2004–2019, לאחר שפותחה על ידי איג'יניו סטראפי במהלך שנות ה-90 והופקה על ידי חברת ההפקה Rainbow S.p.A שבבעלותו. הסדרה עוקבת אחר נערות-פיות המשתמשות בקסמים על מנת להגן על הממד הקסום מפני כוחות אפלים, כמו כן היא מתמקדת בערכים כמו ידידות, התבגרות, אהבה והתמודדות עם אתגרים. לסדרה הופקו שמונה עונות ו-208 פרקים באורך 22 דקות, כאשר העונות האחרונות נועדו לגיל קהל יעד נמוך משל העונות הראשונות. הסדרה זכתה להצלחה רבה, והופקו בהשראת סרטי קולנוע וספין אוף, ואף נמכרו שלל מוצרים נלווים.

במאי 2019 הצהיר סטראפי שהוא מתכנן להתמקד בהפקות לייב אקשן כדי להשלים את החוויה שלו באופן מקצועי בתור מפיק, ועל מנת לציבור ניסיון בתחום למען פיתוח סדרת הלייב אקשן "גורל: סאגת ווינX" שמבוססת על סדרת ההנפשה. אף על פי הצהרה זו, המשיך סטראפי להפיק פרויקטים מונפשים, כאשר הוכרז בספטמבר 2020, במהלך פסגת הרישוי המקוונת ברוסיה, שתופק עונה תשיעית לסדרת ההנפשה שתשודר בין השנים 2021–2022. עוד נודע שהעונה תכלול 52 פרקים באורך 13 דקות, בשונה מהפורמט שהיה בעונות הקודמות שכללו 26 פרקים באורך 22 דקות. בפברואר 2021 פורסם שהעונה נמצאת בעבודה תחת השם "Winx Club Shorts" ("מועדון ווינX קצרים"). ב-11 באפריל 2021 שיתף פרנצ'סקו ארטיבאני "בדיוק סיימתי לכתוב את הסיפור לעונה התשיעית".

באירוע Brand Licensing Europe שהתרחש בנובמבר 2021, הוכרז שבמקום עונה תשיעית יופק אתחול לסדרה. סטראפי ציין שמטרת האתחול היא "לספר לבנות של היום איך נוצר מועדון ווינX: רבות מהן לא הצליחו לראות את הסדרה הראשונה, ששודרה לפני 22 שנים וכיום היא לא סטנדרטית, גם מבחינת הפורמט". בדומה לפורמט הסדרה המקורית, האתחול כולל 26 פרקים באורך 22 דקות. באוגוסט 2022 סטראפי שיתף שהאתחול יכלול תקציב גבוה מאוד, לכן ככל הנראה יהיה שיתוף פעולה עם חברות מתמחות אחרות שיכסו חלק מהתקציב, בנוסף לחברת ההפקה הראשית - Rainbow S.p.A. בנובמבר 2022 הוכרז שהאתחול מופק בשיתוף Rai Kids. חלק מימון האתחול הוא גם מהמנהל הכללי לקולנוע ואודיו-ויזואלי.

ביולי 2023, במהלך Riminicomix, סטראפי סיפר שנותרה להפקת האתחול כשנה וחצי עד שתגיע לסיומה. באוגוסט 2024 סטראפי ציין ששלושה עשר הפרקים הראשונים של האתחול מוכנים, כאשר העבודה עליו "ארוכה וקפדנית". בספטמבר 2024 הוכרז שהאתחול ייקרא "מועדון ווינX: הקסם חוזר" ("Winx Club: The Magic Is Back").

באוגוסט 2022, שלוש שנים לפני עליית האתחול לשידור, סטראפי ציין שעובדים על פיתוח העונה השנייה שלו.

 כתיבה 
האתחול מותאם לגיל קהל היעד שהיה בעונות הראשונות של הסדרה המקורית, לאחר שבעונות המאוחרות שלה גיל קהל היעד ירד. סטראפי התחייב שהאתחול ייסחוף את המעריצים בחזרה אל העולם של ווינX, כאשר הוא נועד למעריצים המקוריים של סדרת המקור ובמקביל עבור מעריצים חדשים שלא מכירים את הזיכיון. הוא ציין שהאתחול "בהחלט אינו מוצר למבוגרים, אבל ההיבטים הדרמטיים בו יימשכו מעריצים וותיקים". הכתיבה של האתחול מיועדת לבנים ובנות, כמו כן סגנון הכתיבה מתאים לבני נוער, קהל יעד שמעניין את סטראפי, "אבל גם מכוון לחזון משותף של כל המשפחה".

באוגוסט 2022 סטראפי ציין שעובדים על כתיבת עלילת האתחול. העלילה מתחילה ממקורות הסאגה עם פורמט, הנפשה ונושאים מעודכנים, כאשר היא חדשה ולא משמשת כרימייק לסדרת המקור. סטראפי סיפר שבאתחול יסופרו סודות גדולים שעדיין לא הופיעו, ושיתף שהסיפור יהיה "קצת יותר דומה ללייב אקשן". כמו כן נודע שבכתיבה נעשתה התמקדות בדמויות של בנות טריקס. עבור האתחול נעשתה עבודה רבה במונחים של כתיבה יחד עם סופרים איטלקים ואמריקאים, כדי למזג את הרגישויות של שתי התרבויות. לסטראפי חשוב שההפקות שלו יצליחו בארצות הברית. התנ"ך של הסדרה נכתב על ידי ננסי כהן, ריץ' בארנס ושון מולינו, אשר נמנים בין תסריטאי הסדרה לצד דניאלה וולף ויוג'ין סון.

הליבה של הדמויות באתחול נותרה דומה לזו שהייתה בסדרת המקור. באתחול איישה מופיעה לראשונה עם שאר בנות ווינX, כאשר בסדרת המקור היא מצטרפת רק בעונה השנייה לצד דמויות ואיומים חדשים, הסיבה לכך היא שהכותבים רצו לתת לה להשתלב בקבוצה בלי קשר לעבר שלה. הכותבים רצו בהתחלה שטקנה תהיה רובוטית ולא בת אדם, אך הם החליטו לוותר על הרעיון מפני שחשבו שזה ישנה אותה יותר מידי.

 הנפשה 
בין אולפני ההנפשה שעבדו על האתחול נכללים Bardel Entertainment הקנדי, Rainbow CGI האיטלקי, Hampa Studio הספרדי ו-.Alkid - Xiamen Cultural Service Co., LTD הסיני. האתחול הוא בהנפשה ממוחשבת, בשונה מסדרת המקור שהייתה בהנפשה מסורתית. הסיבה לשינוי שיטת ההנפשה היא בשביל למשוך קהל מעריצים חדש, דבר שסטראפי כינה "סיכון הכרחי". ההנפשה צוירה ידנית על מסכים דיגיטליים, כאשר על כל דקה הייתה עבודה של צוות הכולל כמה אנשי מקצוע במשך יום שלם. בין תוכנות ההנפשה בהן השתמשו האולפנים נכללות Maya ובלנדר. לדברי סטראפי הנפשת האתחול "ברמה של סרט". בדצמבר 2024 דווח שכל הקריאייטיבים של Rainbow S.p.A עסוקים בביצוע האתחול, ושיכללו בו 300 דמויות שונות.

בית ספר אלפיה עוצב בהשראת הסגנון האדריכלי של מחוז קופדה, כאשר הוא מזכיר את העיצוב מהסדרה המקורית עם "טוויסט מודרני". המראה של בנות ווינX עוצב שנתיים על ידי מומחי אופנה, כאשר נעשה שימור של המראה מהסדרה המקורית. דמותה של בלום עוצבה מספר פעמים, מפני שסטראפי היה בררן לגבי המראה שלה.

 דיבוב 
אף על פי שמדינת המקור של האתחול היא איטליה, שפת המקור שלו היא אנגלית. לפני עליית האתחול לשידור, פרלה ליברטורי ואילריאה לטיני, המדבבות של סטלה ופלורה בהתאמה בסדרת המקור בשפה האיטלקית, ציינו שהן ישמחו לחזור לדבב את הדמויות באתחול. עם פרסום טריילר האתחול בשפה האיטלקית, נודע שרוב צוות המדבבים המקורי בשפה האיטלקית יחזור לדבב גם בהפקה זאת. בדיבוב האנגלי את בלום מדבבת קייט בריסטול, אשר דיבבה בעונה השביעית של סדרת המקור ובספין אוף שלה, "עולם הווינX", את מוזה. את פלורה מדבבת בדיבוב האנגלי סוניה ויקטוריה וורנר, כאשר זו הפעם הראשונה שיש לדמות מבטא היספני. המדבבת שיתפה שלדבב את פלורה "היה כל כך מתגמל", כאשר היא פועלת להגברת קולות של נשים שאינם מיוצגים כראוי. 

 הפצה ושיווק 
בנובמבר 2021 נחשף על ידי מטאו אוליבטי שהאתחול יחל את שידוריו בתחילת שנת 2023. באוגוסט 2022 נודע שהאתחול יחל את שידורו בשנת 2024, השנה בה מציינים 20 שנה לסדרה המקורית, ולא בשנת 2023. בנובמבר 2022 נודע שהאתחול יחל את שידורו בינואר 2024. במרץ 2023 נודע שהאתחול יחל את שידוריו בשנת 2025 ולא בשנת 2024 כפי שתוכנן. בכנס Napoli Comicon שהתרחש במאי 2023, סטראפי שיתף שהסיבה לשינוי שנת השידור היא עיקוב בהפקה שנובע מהסכם שנעשה עם חברה גדולה שמעוניינת להשיק אותו ברחבי העולם בדיבוב ל-40 שפות שונות. ב-28 באפריל 2024, כחלק מכנס Napoli Comicon, הוצגה לראשונה באופן רשמי הצצה מהאתחול. סטראפי שיתף שההצצה שהוצגה היא בעצם אב טיפוס שנועד להדגים לצופים למה לצפות.

לאחר שבספטמבר 2021 הצהיר סטראפי שהוא מתכוון להפיק הפקות בשיתוף שירות הסטרימינג נטפליקס, נודע במאי 2024 שהאתחול יופץ ברחבי העולם דרכו במהלך הרבעון הרביעי של שנת 2025, כאשר הוא הפיק והפיץ בעבר הפקות של החברה והזיכיון, ביניהן "עולם הווינX", "גורל: סאגת ווינX" ו"יוצר הדמעות". ב-31 באוגוסט 2024 היה ברימיני אירוע לציון 20 שנה לסדרת המקור, בו פורסמה תצוגה מקדימה לעבודה המתקדמת של האתחול. התצוגה התקבלה "בהתרגשות גדולה ומחיאות כפיים". בספטמבר 2024 הוכרז שהשקת האתחול הוקדמה מהרבעון הרביעי של שנת 2025 לרבעון השלישי של השנה.

בקומיק-קון ניו יורק שהתרחש באוקטובר 2024 הוצג טיזר האתחול למעריצי הסדרה, כאשר ב-21 לחודש הוא יצא לצפייה ברשת. הטיזר זכה לביקורות חיוביות ולהתלהבות מהקהל. ב-28 בינואר 2025, לציון 21 שנים לסדרת המקור, פורסם סרטון המציג את מאחורי הקלעים של האתחול וקטעים חדשים ממנו. במהלך אפריל 2025 התפרסמו קטעי שינוי הצורה של הפיות, ונודע שהוא יעלה לנטפליקס באוקטובר של אותה שנה. ב-19 ביולי 2025 יצא טריילר האתחול, ואיתו תאריך היציאה של 13 הפרקים הראשונים בנטפליקס, 2 באוקטובר 2025. לאחר יציאת הטריילר החלו להתפרסם ברשתות החברתיות קטעים והצצות מהאתחול. ב-3 באוקטובר 2025 פורסם סרטון נוסף המציג בהרחבה את מאחורי הקלעים של האתחול. באוקטובר 2025 שיתף סטראפי ש-13 הפרקים האחרונים יעלו באביב 2026.

האתחול לא הופץ בכל המדינות בהן נטפליקס זמין, אלא רק במדינות נבחרות, ביניהן הולנד, גרמניה, יוון, שוודיה, יפן וטורקיה. בישראל האתחול לא הופץ. באפריל 2025 שיתף סטראפי שהוא מעוניין שהאתחול יצליח בשוק היפני, לשם כך הוא הוצג באירוע היפני Expo 2025, בו הוא זכה להתעניינות רבה וגם פורסמו ממנו קטעים חדשים. כחלק משיווק האתחול בטורקיה, להקת שש הבנות Manifest הוציאה ב-3 באוקטובר 2025 את הסינגל "RÜYA", בו הן לבושות כמו בנות ווינX. קליפ הסינגל זכה לביקורות חיוביות, בעיקר בזכות "האווירה הפנטסטית והוויזואליה המרשימה שלו", אם כי על המילים נטען שהן "שטוחות מדי או לא קוהרנטיות".

 שידור ברשתות מקומיות 
בנוסף להשקה ברחבי העולם דרך נטפליקס, האתחול שודר גם ברשתות שידור מקומיות. ביוני 2024 נודע שהוא ישודר באיטליה ברשת RAI, כאשר חברת ההפקה שלה, Rai Kids, לקחה חלק בהפקתו. רשת RAI היא מהשותפות הראשונות של הזיכיון שהאמינה בו מההתחלה, כאשר היא לקחה חלק בהפקה ובשידור של מספר הפקות שנכללות בו. לאחר שנודע שהאתחול ישודר ברשת בספטמבר 2025, הוא החל את שידוריו בערוץ Rai 2 ובשירות הסטרימינג RaiPlay ב-1 באוקטובר, יום לפני הבכורה העולמית בנטפליקס, כאשר שידורים חוזרים שלו החלו ב-27 באוקטובר בערוץ Rai Yoyo. ב-24 בספטמבר 2025 התרחשה הצגת הבכורה של האתחול ברומא, בה הוקרנו שני הפרקים הראשונים, בוצעו שירים חדשים והיו שלל פעילויות.

בדצמבר 2024 נודע שמתקיים משא ומתן עם הרשתות BBC בבריטניה ו-TF1 בצרפת לשידור האתחול. בינואר 2025 אושר שהתקבלה העסקה לשידור האתחול ברשת BBC, ובחודש מאי נודע שהשידור יחל בספטמבר בערוץ CBBC ובשירות הסטרימינג BBC iPlayer של הרשת. ב-8 בספטמבר 2025 האתחול עלה לשידור בערוץ, כשזהו שידור הטרום-בכורה שלו לפני הבכורה בנטפליקס, דבר שכונה "בכורה בלעדית". כחלק מההפצה של האתחול בבריטניה, היה שיתוף פעולה עם Gulliver's World, בו ניתן היה לפגוש את הדמויות. ביולי 2025 נודע שאושר ההסכם עם רשת TF1, ושהאתחול ישודר בסתיו ב-TFOU, רצועת שידור של הרשת המיועדת לילדים. האתחול החל את שידוריו בצרפת ב-4 באוקטובר 2025, יומיים לאחר הבכורה בנטפליקס.

 מוזיקה 
האתחול כולל 15 שירים מקוריים שמבוצעים על ידי זמרות בין-לאומיות, שהן קלרה, וירג'יניה בוצ'לי ואילי. שירים נוספים מבוצעים על ידי אליסה רוסלי, אשר כתבה וביצעה שירים לעונות 4-7 של סדרת המקור ולהפקות "מועדון ווינX: סוד הממלכה האבודה", "מועדון ווינX: הרפתקה קסומה" ו"מועדון ווינX: ספיישלים", אשר מבוססות עליה. רוסלי אשרה שהיא תעבוד על השירים באפריל 2024. הזמרות מבצעות את השירים בשפת המקור, אנגלית, ובשפה האיטלקית. בכל הדיבובים, מלבד האיטלקי והצרפתי, השירים נותרו בשפה האנגלית, מלבד שיר הנושא, הסיום ושינוי הצורה. השירים "Step Into The Dark" ו-"Superpower" נותרו באנגלית בדיבוב האיטלקי והצרפתי.

ב-2 במאי 2025 יצא הסינגל הראשון מתוך האתחול, "Forever Winx" בביצוע בוצ'לי, אשר משמש כשיר שינוי הצורה. ב-6 ביוני 2025 יצא וידאו קליפ לסינגל בכיכובה של בוצ'לי בבימויו של גייטנו מורביולי. ב-8 בספטמבר 2025 יצא הסינגל השני מתוך האתחול, "Under the Sign of Winx" בביצוע קלרה, אשר משמש כשיר הנושא שלו. באותו יום הסינגל יצא גם באיטלקית כשהוא נקרא "Nel segno di Winx". סינגל זה הוא גרסה מחודשת לשיר הנושא שהיה בעונות הראשונות של הסדרה המקורית. וידאו קליפ לסינגל בכיכובה של קלרה ושחקניות הלבושות כמו בנות ווינX יצא ב-18 בספטמבר 2025, כאשר הוא בוים על ידי אנדראה מיכלוני עם כריאוגרפיה מאת קרלוס דיאז גנדיה.

ב-2 באוקטובר 2025, עם הפצת החלק הראשון של האתחול בנטפליקס, יצאו לאור באופן רשמי אחד עשר השירים שהופיעו בו בשפה האנגלית והאיטלקית. עם יציאת השירים, השיר "Step Into the Dark" בביצוע אילי זכה להצלחה רבה, לכן ב-15 באוקטובר 2025 יצא לו וידאו קליפ בכיכובה של הזמרת ושחקניות הלבושות כמו בנות טריקס, כאשר הוא גם בוים על ידי מיכלוני עם כריאוגרפיה מאת גנדיה.
שם השיר באנגליתשם השיר באיטלקיתמבצעתמלחיניםכותביםהערותUnder the Sign of WinxNel segno di Winxקלרהאנג'לה פוגי, ג'ובאני סרהיסמין סאנינושיר הנושאForever WinxWinx Per Sempreוירג'יניה בוצ'ליסטפנו דלה קאסהראיין לאורי, סטפנו דלה קאסה, וירג'יניה בוצ'לישיר שינוי הצורהFrom Now OnD'Ora in Poiג'ושוע קיסיה קאמבי, ג'ורדן פאוורסג'ושוע קיסיה קאמבי, ג'ורדן פאוורס, וירג'יניה בוצ'לישיר הסיוםGoing HomeTornando A Casaאליסה רוסלימריו פארוצ'יני, אמיליאנו פלמיירי–Step Into the Dark–איליסטפנו דלה קאסהאיליEmotionalTu Sei Qui Per Meאליסה רוסליבריאן ג'וזף מק'קנה, דנזי רמדיוס, קטרין נייה קלית', פיטר ולוויקSuperpower–קלרהלאונרדו גרילוטיאדוארדו מדיצ'י, פדריקה פוסקריMagicMagicamente Winxוירג'יניה בוצ'ליסטפנו דלה קאסהראיין לאורי, וירג'יניה בוצ'לי, איליWinx of CourageMagia di Luceאליסה רוסלימריו פארוצ'יני, אמיליאנו פלמייריLike a ButterflyDestino di Luceמישל בטאלי, סטפנו קאררה, פבריציו קסטניה, ג'ובאני מריה וינצ'נציWinx UniverseUniverso Winxניקולו אגליארדי, אדווין רוברטס, סרינה מנאריני, אלסנדרו ברנקה

 קבלה 
ב-17 באוקטובר 2025 דווח שהאתחול זכה להצלחה רבה, כאשר הוא דורג בנטפליקס בראש קטגוריית הילדים במעל 40 מדינות.

 ביקורות 
האתחול קיבל ביקורות מעורבות מהצופים, בעיקר על ההנפשה והפיתוח הדל של הדמויות, בשונה מסדרת המקור.

מריאנה צ'יארלנטה מאתר "Today" שיבחה את התפאורות וההנפשה, וציינה לחיוב את הערכים המעוברים באתחול, הדומים לסדרת המקור. אנג'לי שארמה ביקרה את הסדרה באתר "Midgard Times", וציינה שהאתחול "מכיל בעיקר קצב מביך, נבלים תפלים וכנפיים שמתנפנפות חזק יותר מהכתיבה". היא בזה להנפשה, וכתבה "הדמויות זזות בנוקשות, הבעות פנים משתקעות, ושינויי הצורה - שאמורים להיות הזיקוקים של הסדרה - נראים לעיתים קרובות כמו מעברים מביכים בפאוורפוינט עם נצנצים". היא סיכמה שהאתחול "עייף, דקיק וחסר ביטחון מכדי להתחייב לטון מסוים", כשהיא מביאה לו ציון של 2 נקודות מתוך 10.

מירה קורולנקו סקרה את האתחול באתר "BSCKids" וכתבה שהטעות הגדולה ביותר שלו היא קצבו המהיר, שגורם לאתגר בהבנת העלילה. היא שיבחה את דמותו של דמיאן, וציינה שהוא "הדמות היחידה המפותחת והבלתי צפויה בעונה הזו". היא סיכמה שעבור מעריצי הסדרה המקורית האתחול הוא "הלם תרבותי", אך צופים חדשים שלא צפו בסדרת המקור "יהיו מוקסמים" ממנו. פדריקו ואסקוטו כתב באתר "Movieplayer.it" שההנפשה "מעט איטית בכמה תנועות ורצפים", ושיבח את העלילה והדגש על "כוחה של החברות". 

לוסיה מונינה ציינה באתר "Magazine 361" שהאתחול מתמקד בעיקר בבלום, דבר הגורם לאיבוד ההתפתחות של שאר הדמויות, כמו כן היא ציינה שהמערכות הרומנטיות הן "שטחיות" מפני שלא מראים "שום גישה או מגע מכל סוג שהוא". היא גם הבחינה שהצבעים של האתחול "קרים", דבר שמצד אחד יוצר תחושת "ריאליזם", אך מצד שני גורם ל"אובדן הקסם והקלילות שכבשו את ליבם של מיליוני מעריצים" שצפו בסדרת המקור. באתר "Тлум.ру" נכתב שההנפשה של האתחול "ייחודית מאוד", כאשר לבנות יש תווי פנים חדים וזוויתיים, דבר הגורם להן להיראות כמו נסיכות דיסני "לאחר שאיבדו את כל מקוריותן". עוד נכתב שהעלילה מבלבלת עבור הצופים החדשים, ושהמוזיקה "הייתה מצוינת".

 מחלוקת בינה מלאכותית 
האתחול ספג ביקורות שליליות לאחר שצצו שמועות ודיווחים לא רשמיים לפיהן נעשה שימוש בבינה מלאכותית יוצרת בהפקתו. סילבן צ'אן טענה באתר "The Beaver" ש"עבור סדרה ש'מנציחה את האופנה של שנות ה-2000' ומשלבת את המראה של הדמויות באישיותן ובסיפור הכללי שלהן, [השימוש בבינה מלאכותית במקום באומנים] נתפס כעלבון עבור מעריצים ותיקים של הזיכיון". חברת Rainbow S.p.A הצהירה שלא היה שימוש בבינה מלאכותית, מפני שזה "מקצר פינות" וצוות ההפקה לא רצה בכך. עם זאת באתר הרשמי של החברה יש אישור שהיא משתמשת בבינה מלאכותית, ואף יש הודעה פומבית בה מצוין שהיא שוכרת מומחים שיהנדסו הנחיות בבינה מלאכותית. סטראפי התייחס לאמירות וכתב:
"הדיווחים על השימוש בבינה מלאכותית חסרי בסיס לחלוטין ומופצים על ידי שונאים מקצועיים או מתחרים. זהו עלבון חמור לכל מאות אנשי המקצוע והכישרונות האיטלקים שעבדו קשה במשך שלוש שנים כדי ליצור את הסדרה. תיעדנו בסרטון "העשייה" כיצד כל פרט היה פרי עבודתם של אמנים ואנשי מקצוע מהאולפנים שלנו. אז הייתי אומר מספיק עם סיפור הבינה המלאכותית הזה!!! אם נרצה להשתמש בה בעתיד, לא נהסס להכריז על כך, אבל אנחנו בהחלט לא אוהבים שמשמיצים אותנו. עם זאת, אנחנו מצטערים שהייתם כל כך מאוכזבים; אולי אנחנו לא מספיק טובים, או שאולי אין לנו את המשאבים הכספיים לעשות טוב יותר."

 מדיה ומוצרים נלווים 
 מרצ'נדייז 
בספטמבר 2023 הכריז סטראפי שלאתחול תהיה תוכנית רישוי שתכלול מוצרים שונים. במאי 2024 הוכרז שחברות הצעצועים Playmates Toys ו-Giochi Preziosi ישיקו ברחבי העולם קולקציות של בובות אופנה, אביזרים, צעצועים וערכות בהשראת האתחול, כשהראשונה תשווק אותם באמריקה והשנייה באירופה. בפברואר 2025 נחשפו הצצות לבובות של Playmates Toys, ונודע שהן יושקו בסוף שנה זו עד שנת 2026. הבובות בסופו של דבר החלו להימכר באופן בלעדי בטארגט ב-5 אוקטובר 2025, בצמוד לבכורה העולמית של האתחול. ביולי 2025 נודע שהבובות של Giochi Preziosi יושקו בחג המולד של אותה שנה.

בנוסף לשיתוף הפעולה עם חברות הצעצועים, לאתחול היה שיתוף פעולה עם חברות נוספות שהוציאו שלל מוצרים, ביניהן Salani ו-Ape Junior שהוציאו ספרים לאור, Panini Group שהוציאה אלבום מדבקות אספנות, אקטימל שהוציאה בקבוקי משקה ממותגים, Clementoni שהוציאה פאזלים, Rinaldini Pastry שהוציאה עוגיות ממותגות, Biojoux שהוציאה תכשיטים, Chatime שמכרה בסניפיה בבריטניה משקאות ממותגים ו-Mr. White שהוציאה מברשת שיניים. גם Tridimensional שבבעלות Rainbow S.p.A הוציאה מוצרים המבוססים על האתחול, שהעיקרי בהם הוא מגזין חודשי הכולל מוצר נלווה, קומיקס ופעילויות, כאשר זה ממשיך את סדרת המגזינים החודשית שיצאה לסדרת המקור בשנת 2004.

 אירועים חיים ואטרקציות 
ב-Salone del Mobile שהתרחש באפריל 2025, פוזרו עמדות עם כנפיים של הפיות מתוך האתחול, כחלק ממיזם בשיתוף קרן סייברסמייל שמטרתו למנוע בריונות רשת. ב-12 באפריל 2025 הושקה בפארק מג'יקלנד אטרקציה בשם "Magic Winx", שמעוצבת בהשראת זיכיון סדרת ההנפשה והאתחול. האתחול ומוצריו גם שווקו, קודמו, הושקו והוכרזו בשלל פסטיבלים, כנסים ואירועים, ביניהם פסטיבל הסרטים של ונציה ה-82, New York Comic Con, Lucca Comics & Games ו-MCM Comic Con London.

 מדיה דיגיטלית 
לאתחול יש אתר אינטרנט שהושק עם בכורתו עולמית, אשר כולל סרטונים, משחקים ותוכן, כמו כן שלל מוצרים בלעדיים בהשראת האתחול וסדרת המקור. יש לאתחול עמודים גם ברשתות החברתיות פייסבוק, אינסטגרם, טיקטוק ויוטיוב הכוללים מיליון צפיות ועוקבים.

ב-21 במאי 2025 הוכרז שמשחק בהשראת האתחול יהיה זמין ברבעון השלישי של השנה ברובלוקס. ביוני 2025 הוכרז שהמשחק ייצא באוגוסט של אותה שנה. בסופו של דבר המשחק יצא ב-15 בספטמבר 2025 תחת השם "Winx Club: Magix", כאשר הוא פותח על ידי Mapshot בשיתוף Spaceport.xyz. במשחק כל משתמש יוצר לעצמו אווטאר, איתו הוא יכול לחקור, לשחק וללמוד באלפיה. בחודש הראשון של המשחק, שיחקו בו יותר מ-2 מיליון משתמשים והוא קיבל דירוג אישור של 87%.

 קישורים חיצוניים 


 הערות שוליים 

קטגוריה:מועדון ווינX
קטגוריה:פיות
קטגוריה:סדרות הנפשה איטלקיות
קטגוריה:סדרות הנפשה ממוחשבת
קטגוריה:תוכניות טלוויזיה שעלו לשידור בשנות ה-2020
קטגוריה:סדרות פנטזיה
קטגוריה:נטפליקס: תוכניות וסדרות